Source: http://rajec.info/article/default/4906
Timestamp: 2020-08-12 21:02:42+00:00
Document Index: 327798

Matched Legal Cases: ['§ 117', '§32', '§ 32', '§117', '§117', '§ 57']

Výzva na predloženie cenovej ponuky - Nabíjacia stanica pre elektromobily, Rajec » Mesto Rajec
Úvod » ... » Výzva na predloženie cenovej ponuky - Nabíjacia stanica pre elektromobily, Rajec
na predloženie cenovej ponuky (v zmysle § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov)
Sídlo: Námestie SNP č. 2/2, 015 22 Rajec
Zastúpený: Ing. Milan Lipka, primátor
Kontaktná osoba: Ing. Lucia Rybárová, referent
Tel. č., e-mail: 041/5076516, lucia.rybarova@rajec.sk
„Nabíjacia stanica pre elektromobily, Rajec“
Zákazka na vykonanie stavebných prác (vrátane dodávky materiálnych vstupov, softvéru)
4. Klasifikácia spoločný slovník obstarávania CPV
45300000-0 Stavebno-inštalačné práce, 45310000-3 Elektroinštalačné práce, 31681500-8 Nabíjačky, 45233290-8 Inštalácia dopravných značiek, 48000000-8 Softvérové balíky a informačné systémy
Zmluva o dielo (návrh Zmluvy o dielo tvorí Prílohu č. 6 tejto Výzvy)
6. Opis predmetu zákazky
Stavba zahŕňa osadenie nabíjacej stanice, vybudovanie novej elektrickej prípojky NN (napájanie novo navrhovanej nabíjacej stanice) vrátane merania odberu elektrickej energie a z toho vyplývajúcu úpravu existujúceho trvalého dopravného značenia v mieste existujúcich pozdĺžnych parkovacích státí na existujúcej miestnej komunikácií – ul. Kukučínova. K stavebnej úprave predmetnej miestnej komunikácie nedôjde.
Navrhovaná nabíjacia stanica bude slúžiť pre rozšírenie siete verejných nabíjacích staníc v rámci Slovenka a Európskej únie.
Predmetná stavba sa nachádza v zastavanom území mesta Rajec na parcele registra KN-C č. 24, ktorá je vo vlastníctve mesta Rajec. Jedná sa o verejnú investíciu, stavbu malého rozsahu a miestneho významu.
Stavba je členená na nasledujúce stavebné objekty:
D 101 Miestna komunikácia
Hlavným účelom stavebného objektu je úprava existujúceho trvalého dopravného značenia a návrh nového trvalého dopravného značenia. V rámci stavebného objektu nedôjde k stavebnej úprave miestnej komunikácie – ul. Kukučínovej.
D 102 Prípojka NN
Stavebný objekt rieši vybudovanie novej elektrickej prípojky NN vrátane merania odberu el. energie. Novo navrhovaná el. prípojka NN bude napojená na verejný NN rozvod el. energie – existujúci stĺp NN vedenia (stĺp verejného osvetlenia), z existujúcej pripojovacej a istiacej skrinky umiestnenej na stĺpe NN vedenia.
D 103 Nabíjacia stanica
Stavebný objekt rieši zriadenie novej AC nabíjacej stanice, ktorá umožňuje nabíjanie automobilu pomocou striedavého prúdu. Pripojenie na sieť je možné s jednofázovým napojením s menovitým napätím 230 V alebo preferovaným trojfázovým pripojením s menovitým napätím 400V. Výkon nabíjacej stanice je možné upraviť až do max. výkonu 22 kW na jedno nabíjacie miesto. Navrhnutý nabíjací systém je z radu systémov, ktoré sú testované, aby sa zabezpečila kompatibilita so všetkými typmi elektrických vozidiel. Súčasťou je dodávka softvéru.
Dotknutá miestna komunikácia – ul. Kukučínova je v danom úseku dvojpruhová obojsmerná miestna komunikácia, čiastočne vyznačená vodorovným dopravným značením Šírka predmetnej komunikácie v predmetnom úseku je 6,50 m, čo zodpovedá kategórií C3-MO 7,5/30. Kryt je v dobrom stavebno-technickom aj prevádzkovom stave zo zámkovej dlažby.
Komunikácie je v správe mesta Rajec. Vlastníkom komunikácie je mesto Rajec.
Existujúce inžinierske siete: Stavba sa nedostane do kolízie s existujúcimi inžinierskymi sieťami.
Vplyv ochrany prírody a krajiny: Stavba nezasahuje do žiadnych chránených oblastí, rezervácií, parkov, ochranných pásiem vodných tokov ani významných krajinných prvkov. V rámci stavby nedôjde k výrubu drevín a odstraňovaniu krovín.
Stavebné objekty a ich technické riešenie je špecifikované v Prílohe č. 3 Výzvy – Projektová dokumentácia (ďalej len PD). Stanovené minimálne parametre jednotlivých stavebných objektov uvedené v PD sú záväzné.
K realizácii stavby „Nabíjacia stanica pre elektromobily, Rajec“ bolo vydané Oznámenie drobnej stavby, Sp.zn.388/2019-22 zo dňa 27.9.2019 (Príloha č. 4).
Stavba je situovaná v pamiatkovom území Pamiatková zóna mesta Rajec na parcele č. KN-C 24, k. ú. Rajec a Krajský pamiatkový úrad Žilina, ako miestne a vecne príslušný správny orgán na úseku ochrany pamiatkového fondu vydal rozhodnutie č.KPUZA-2019/25778-2/100580/PLE zo dňa 5.12.2019, že návrh na umiestnenie nabíjacej stanice pre elektromobily podľa predloženej PD s názvom „Nabíjacia stanica pre elektromobily, Rajec“, je z hľadiska záujmov chránených pamiatkovým zákonom prípustný (Príloha č. 5).
Minimálne technické požiadavky na nabíjaciu stanicu:
- Samostatne stojaca alebo nástenná , verejne prístupná nabíjacia stanica
- Typ stanice - AC stojanová nabíjacia stanica alebo stanica typu „wallbox“
- Počet a typ nabíjacích konektorov – 2x typ 2 (Mennekes, podľa normy IEC 62196, variant zásuvka alebo nabíjací kábel
- Výstupný výkon stanice – v zmysle PD 2x22 kW
- Autentifikácia zákazníka – RFID čítačka kariet s uplatnením kryptografických bezpečnostných mechanizmov, ako je napr. v kartách MIFAREDESFire a pod., alebo autentifikácia cez internet/mobilnú aplikáciu aj s možnosťou ad hoc platby za nabíjanie použitím nástrojov EIM (External Identification Means, ako je QR kód, RFID karta alebo kreditná debetná karta), a príprava na Plug & Charge (všetky aspekty autentifikácie, autorizácie, inteligentného riadenia nabíjania a účtovanie sa realizujú automaticky po pripojení nabíjacieho kábla), RFID čítačka kariet alebo autentifikácia cez internet/mobilnú aplikáciu
- Komunikácia s back-end systémom – GSM s podporou 3G siete a podpora protokolu OCPP 1.6 s možnosťou aktualizácie na vyššie verzie
- Parkovanie – minimálne 1 (odporúčané 2)vyhradené parkovacie miesto prislúchajúce k nabíjacej stanici s príslušným vodorovným a zvislým dopravným značením.
- Roaming – do troch mesiacov od uvedenia staníc do prevádzky musí byť stanica napojená na niektorú z medzinárodných roamingových platforiem (platformy s viac ako 80 prevádzkovateľmi v Európe, napr. Hubject, Ladenetz, Gireve a iné).
- Správa o využívaní – správa o využívaní stanice musí obsahovať informácie o nabíjacej stanici a jej využívaní za príslušný kalendárny rok, t.j. spotreba elektrickej energie, počet nabíjacích cyklov, priemerná spotreba na jedno nabitie, priemerná dĺžka 1 nabíjacieho cyklu.
- Spôsoby platenia za nabíjanie – Implementácia oboch štandardných platobných spôsobov:
Tzv. ad-hoc payment systému umožňujúci platbu za službu aj neregistrovaných zákazníkov (nediskriminačný prístup)
Tzv. membership payment pre registrovaných zákazníkov poskytovateľa služby
7. Rozsah predmetu zákazky
Rozsah predmetu zákazky je daný výkazom výmer – viď. Príloha č. 2 tejto výzvy.
8. Termín dodania predmetu zákazky
V mesiacoch júl-august 2020 nasledovne:
Začatie stavebných prác – do 3-och (troch) dní od písomného prevzatia staveniska Zhotoviteľom
Ukončenie stavebných prác – do 4-och (štyroch) týždňov od písomného prevzatia staveniska Zhotoviteľom
9. Miesto výstavby:
Rajec, k. ú. Rajec, parcela KN-C č. 24, okres Žilina, Kraj Žilinský
10. Obhliadka miesta realizácie
Uchádzač si môže dohodnúť obhliadku miesta realizácie prostredníctvom e-mailovej adresy lucia.rybarova@rajec.sk alebo na tel. č. 041/5076516.
11. Rozdelenie predmetu zákazky a variantné riešenie
Predmet zákazky nie je rozdelený na časti. Zadávateľ neumožňuje predložiť variantné riešenie.
12. Hlavné podmienky financovania
Predmet zákazky bude financovaný z dotácie Ministerstva hospodárstva SR v rámci Schémy na podporu budovania infraštruktúry pre alternatívne palivá a z vlastných zdrojov mesta Rajec.
Uchádzač je povinný cenu uviesť konečnú vrátane nákladov na dopravu, stroje, nástroje, spotrebný materiál, cestovné náhrady, odvody, náhrada za stratu času, poštovné, mzdy a iné náklady na výkon predmetu zákazky. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok obstarávania. Ponuky zostávajú ako súčasť dokumentácie obstarávania.
Fakturácia :Verejný obstarávateľ neposkytuje preddavok (zálohovú platbu). Cena za dielo je splatná na základe jednej faktúry Zhotoviteľa, ktorú je oprávnený vystaviť po riadnom odovzdaní a prevzatí diela. Cena diela je splatná v lehote max. 30 dní odo dňa doručenia účtovného dokladu (faktúry). Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov.
13. Spôsob určenia ceny
Navrhovaná cena predmetu zákazky musí byť stanovená podľa zákona č. 18/1996 Z. z. o cenách v znení neskorších predpisov a uvedená v zložení:
Sadzba a výška DPH
Ak je uchádzač zdaniteľnou osobou pre DPH v Slovenskej republike v zmysle príslušných predpisov, navrhovanú cenu uvedie v EUR bez DPH a aj v EUR s DPH. Skutočnosť, že nie je zdaniteľnou osobou pre DPH, uvedie uchádzač v ponuke.
Cena musí byť vyjadrená ako cena za kompletné plnenie predmetu zákazky. Cena, ktorú potenciálny dodávateľ v ponuke uvedie, sa za takú považovať aj bude. Cena za predmet zákazky je maximálna, pričom musí zahŕňať všetky plnenia nevyhnuté pre riadne splnenie predmetu zákazky.
Ceny uvedené v ponuke uchádzača musia platiť počas celého obdobia plnenia predmetu zákazky a nie je možné ich zvýšiť.
Ponukovú cenu je potrebné uviesť do Prílohy č. 1 tejto výzvy – Návrh uchádzača na plnenie kritérií.
Ponuková cena zahŕňa aj náklady spojené so zaškolením a inštruktážou zamestnancov objednávateľa potrebných k užívaniu a obsluhe diela.
- Preukázanie podmienok účasti týkajúcich sa osobného postavenia - §32 ods. 1 písm. e) zákona – uchádzač je oprávnený dodávať tovar, uskutočňovať stavebné práce alebo poskytovať službu vo vzťahu k predmetu zákazky, na ktorú predkladá uchádzač ponuku – uchádzač nepredkladá (v zmysle Zákona o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov overí verejný obstarávateľ)
- § 32 ods.1 písm.f) uchádzač nemá uložený zákaz účasti vo verejnom obstarávaní potvrdený konečným rozhodnutím v SR alebo štáte sídla, miesta podnikania alebo obvyklého pobytu – uchádzač nepredkladá (v zmysle Zákona o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov overí verejný obstarávateľ)
- Vyplnená a podpísaná Príloha č. 1 – Návrh uchádzača na plnenie kritérií
- Vyplnená a podpísaná Príloha č. 2 – Výkaz výmer
- Vyplnená a podpísaná Príloha č. 6 – návrh Zmluvy o dielo
- Vyplnená a podpísaná Príloha č. 7 – Vyhlásenie uchádzača
15. Predpokladaná hodnota zákazky: 7 867,72 eur bez DPH
16. Lehota na predkladanie ponúk: 17.07.2020 do 9:00 hod.
17. Doručovanie:
Doručenie poštou na adresu uvedenú v bode 1. tejto výzvy. Uchádzač vloží svoju cenovú ponuku v listinnej forme do nepriehľadnej obálky, ktorá musí byť uzatvorená a označená nasledovnými údajmi:
- adresa predkladania ponúk (adresa verejného obstarávateľa bod 1. Výzvy na predloženie cenovej ponuky),
- adresa uchádzača – názov alebo obchodné meno, adresa sídla alebo miesta podnikania,
- označenie zákazky : „Nabíjacia stanica pre elektromobily, Rajec“ - §117 ZVO –NEOTVÁRAŤ!
Doručenie prostredníctvom e-mailu: za doručenú sa považuje aj ponuka doručená verejnému obstarávateľovi v stanovenom termíne na e-mailovú adresu podatelna@rajec.sk , do predmetu správy uveďte názov zákazky „Nabíjacia stanica pre elektromobily, Rajec“ - §117 ZVO
Osobné doručovanie: na adresu uvedenú v bode 1. tejto výzvy. Uchádzač vloží svoju cenovú ponuku v listinnej forme do nepriehľadnej obálky, ktorá musí byť uzatvorená a označená nasledovnými údajmi:
- prevádzkové hodiny podateľne sú:
Komunikácia medzi verejným obstarávateľom a záujemcami/uchádzačmi sa bude uskutočňovať prostredníctvom e-mailovej adresy: lucia.rybarova@rajec.sk.
Ponuka doručená po uplynutí lehoty na predkladanie ponúk sa uchádzačovi vráti neotvorená.
Všetky náklady a výdavky spojené s prípravou a predložením ponuky znáša výhradne uchádzač bez finančného nároku voči verejnému obstarávateľovi.
Ponuky doručené na adresu zadávateľa v lehote na predkladanie ponúk sa uchádzačom nevracajú. Zostávajú ako súčasť dokumentácie verejného obstarávania.
19. Preskúmanie ponúk
Do procesu vyhodnocovania ponúk budú zaradené tie ponuky, ktoré boli doručené v lehote na predkladanie ponúk a spĺňajú formálne náležitosti. Vyhodnocovanie ponúk je neverejné.
20. Ostatné podmienky
Verejný obstarávateľ si vyhradzuje právo zrušiť postup zadávania zákazky, ak nastanú okolnosti podľa § 57 Zákona č. 343/2015 Z.z. o verejnom obstarávaní a o zmene a doplnení niektorých zákonov.
Skutočnosti, ktoré môžu nastať v procese postupu zadávania zákazky, neupravené v tejto výzve na predloženie ponuky sa riadia príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov.
Viazanosť ponúk je do 31.12.2020.
Verejný obstarávateľ si vyhradzuje právo zrušiť verejné obstarávanie zákazky v prípade, že nebude vydané súhlasné vyjadrenie k bodu a podmienkam pripojenia predmetnej stavby Stredoslovenskou distribučnou a.s., Žilina.
21. Prílohy
Príloha č.1 – Návrh uchádzača na plnenie kritérií
Príloha č. 4 – Oznámenie drobnej stavby
Príloha č. 5 – Rozhodnutie KPÚ
Príloha č. 6 – Návrh zmluvy o dielo
Príloha č. 7 – Vyhlásenie uchádzača
Ing. Milan Lipka,
Vyzva na predloženie cenovej ponuky - Nabíjacia stanica pre elektromobily Rajec.pdf
Príloha č. 1 - Návrh uchádzača na plnenie kritérií.docx
Príloha č. 2 - Výkaz výmer - Nabíjacia stanica pre elektromobily Rajec.xls
Priloha č. 3 - Projektová dokumentácia.zip
Príloha č. 4 - Oznamenie drobnej stavby.pdf
Priloha č. 5 - Rozhodnutie Krajského pamiatkového úradu Žilina.pdf
Príloha č. 6 - Návrh Zmluvy o dielo - stavebné práce Nabíjacia stanica pre elktromobily Rajec.doc
Príloha č. 7 - Vyhlásenie uchádzača.docx